2004.10.27. Az Európai Unió Hivatalos Lapja L 324/15 (Jogi aktusok, amelyek közzététele nem kötelező) TANÁCS A TANÁCS HATÁROZATA (2004. július 26.) az Európai Unió és Bosznia és Hercegovina közötti, a minősített információ Bosznia és Hercego- vinával folytatott cseréjére vonatkozó biztonsági eljárásokról szóló megállapodás megkötéséről (2004/731/EK) AZ EURÓPAI UNIÓ TANÁCSA, tekintettel az Európai Unióról szóló szerződésre és különösen annak 24. és 38. cikkére, tekintettel az elnökség ajánlására, mivel: (1) — A Tanács 2003. november 27-i és 28-i ülésén úgy hatá- rozott, hogy felhatalmazza az elnökséget arra, hogy a főtitkár/főképviselő segítségével az Európai Unióról szóló szerződés 24. és 38. cikkének megfelelően tárgya- lásokat kezdjen meghatározott harmadik országokkal annak érdekében, hogy az Európai Unió azok mindegyi- kével megállapodást kössön a minősített információ cseréjére vonatkozó biztonsági eljárásokról. 2) — A tárgyalások megkezdésére vonatkozó felhatalmazást követően az elnökség a főtitkár/főképviselő segítségével megállapodást kötött a Norvég Királysággal a minősített információ cseréjére vonatkozó biztonsági eljárásokról. (3) — A megállapodást jóvá kell hagyni, ELFOGADTA EZT A HATÁROZATOT: 1. cikk Az Európai Unió és Bosznia és Hercegovina közötti, a minősí- tett információ cseréjére vonatkozó biztonsági eljárásokról szóló megállapodást a Tanács az Európai Unió részéről jóváhagyja. A megállapodás szövege e határozat mellékletét képezi. 2. cikk A Tanács elnöke felhatalmazást kap annak a személynek a kije- lölésére, aki az Európai Unió kötelezetté tétele érdekében a megállapodást aláírja. 3. cikk Ez a határozat elfogadásának napján lép hatályba. 4. cikk Ezt a határozatot az Európai Unió Hivatalos Lapjában ki kell hirdetni. Kelt Brüsszelben, 2004. július 26-án. a Tanács részéről az elnök B. R. BOT